ภาวะเศรษฐกิจโลกถดถอยในปัจจุบัน ส่งผลกระทบต่อดูไบอย่างไรบ้าง?
ภาพลักษณ์ของดูไบในสายตาของคนทั่วไป คือเมืองที่ทันสมัย มีโรงแรมและรีสอร์ทสุดหรูมากมาย ที่คอยรองรับนักธุรกิจจากทั่วทุกมุมโลก แต่ภาวะเศรษฐ
ในช่วงวันเวลาที่รุ่งโรจน์ของดูไบนั้นเราสามารถเห็นการก่อสร้างโรงแรม และรีสอร์ทปรากฎอยู่ทั่วไปเพื่อรองรับบรรดานักท่องเที่ยวและนักธุรกิจ คนงานก่อสร้างส่วนใหญ่คือชาวต่างชาติ โดยเฉพาะชาวอินเดียและปากีสถานช่วงไม่กี่ปีที่ผ่านมา ดูไบกลายเป็นศูนย์กลางการเงิน และการค้าที่สำคัญของอ่าวเปอร์เซียแต่ผลกระทบจากวิกฤตเศรษฐกิจโลก ทำให้ความรุ่งเรืองดังกล่าวต้องหยุดชะงักปัจจุบันคนงานต่างชาติหลายหมื่นคนในดูไบต้องว่างงานต้องทนอยู่อย่างกระเบียดกระเสียรในเมืองที่ค่าครองชีพแพงมากแห่งนี้ คุณซาฟาร์ อับบาซีคนงานที่เพิ่งตกงานผู้หนึ่งบอกว่า เขาไม่มีเงินพอจ่ายค่าอาหารทุกอย่างที่นี่แพงมาก ไม่ว่าจะค่ายาหรือค่าเช่าบ้านเพื่อนคนงานอีกหลายคนตกงานมานับเดือนแล้ว พวกเขาบอกว่าไม่สามารถเดินทางกลับประเทศได้เนื่องจากนายจ้างริบหนังสือเดินทางไว้แล้ว สั่งให้พวกเขารอจนกว่าจะมีงานมาให้ทำ เวลานี้ มากกว่าครึ่งหนึ่งของโครงการทั้งหมดในดูไบถูกสั่งพักการก่อสร้างไว้ชั่วคราว รวมมูลค่าราว 582,000 ล้านดอลล่าร์แม้บางโครงการจะได้รับการอุดหนุนจากรัฐบาลสหอาหรับเอมิเรตต์ให้ดำเนินการก่อสร้างต่อไปแต่คนงานที่ตกงาน และยังขยับไปไหนไม่ได้ก็ยังคงมีจำนวนไม่น้อย จนองค์การแรงงานระหว่างประเทศต้องยื่นมือช่วยเหลือด้วยการกดดันให้มีมาตรการปกป้องบรรดาแรงงานไร้ฝีมือหลายแสนคน ในดูไบมากขึ้นรวมถึงการกดดันให้นายจ้าง เลิกใช้วิธีเก็บหนังสือเดินทางของคนงานเหล่านั้นไว้ซึ่งเป็นการกระทำที่ผิดกฎหมาย แต่เป็นวิธีที่นายจ้างใช้กันอยู่ทั่วไปเพื่อป้องกันไม่ให้คนงานต่างชาติภายใต้การสนับสนุนของนายจ้างผู้นั้นมีโอกาสไปหางานทำที่อื่น ในอีกด้านหนึ่งบรรดาแรงงานผู้เชี่ยวชาญเฉพาะสาขาชาวตะวันตก ก็พากันเดินทางออกจากดูไบเช่นกันเมื่อเร็วๆ นี้สำนักข่าวต่างชาติรายงานว่า มีรถยนต์จอดทิ้งไว้ถึง 3พันคันบริเวณที่จอดรถ ของท่าอากาศยานดูไบรายงานระบุว่ารถยนต์เหล่านั้นเป็นของแรงงานมีฝีมือชาวต่างชาติ ที่ตัดสินใจหนีกลับประเทศเนื่องจากหนี้สินพอกพูนแต่ทางตำรวจดูไบปฎิเสธข่าวดังกล่าว คุณริชาร์ด ธอมป์สัน บรรณาธิการหนังสือMiddleEast Economic Digest กล่าวว่า เวลานี้ทางรัฐบาลดูไบเริ่มตอบสนอง ต่อภาวะเศรษฐกิจถดถอยแล้วด้วยโครงการให้เงินกู้ราว 2 หมื่นล้านดอลล่าร์ ซึ่งคาดว่าในระยะสั้น น่าจะพอช่วยพยุงฐานะการเงินของบริษัทต่างๆและนำเสถียรภาพมาสู่ระบบเศรษฐกิจได้ คุณธอมป์สันยังบอกด้วยว่า เมื่อราคาน้ำมันดิบโลกกลับมาสูงขึ้นอีกครั้งและแผนกระตุ้นเศรษฐกิจเริ่มแสดงผล ธนาคารต่างๆ ในดูไบน่าจะสามารถกลับมาปล่อยเงินกู้ได้อีกในช่วง6 เดือนหลังของของปีนี้ ซึ่งนั่นจะเป็นการฟื้นตัวอย่างรวดเร็วของดูไบ อย่างไรก็ตามแม้นั่นจะเป็นการมองโลกในแง่ดี แต่สำหรับคนงานไร้ฝีมืออย่างคุณซาฟาร์ อับบาซีเขาบอกว่าความหวังเพียงอย่างเดียวของเขาในตอนนี้คือต้องรีบหางานใหม่ให้ได้เร็วที่สุดเท่าที่จะทำได้ แม้จะเป็นความหวังที่ริบหรี่ก็ตาม นั่นก็เป็นเช่นเดียวกับความหวังของอีกหลายๆคนที่ต้องการเห็นตึกระฟ้าที่ยังสร้างไม่เสร็จหลายแห่ง ซึ่งสะท้อนถึงภาวะเศรษฐกิจของดูไบกลับมายืนตระหง่านท้าทายสายตาชาวโลกได้ต่อไป